***Alkatetzaren / Lehendakaritzaren* EBAZPENA *…..ko Udalean / …. Mankomunitatean* barne-kontroleko eredua ezartzeko espedientea izapidetzen hasteko agintzen duena, Gipuzkoako Lurralde Historikoko toki-erakundeen aurrekontuei buruzko, abenduaren 19ko, 21/2003 Foru Arauaren IV. Tituluan eta hura garatzen duen foru dekretuan xedatutakoaren arabera.**

Abenduaren 19ko 21/2003 Foru Arauak, Gipuzkoako Lurralde Historikoko Toki Erakundeen Aurrekontuei buruzkoak, IV. Tituluan toki-erakundeen barne-kontrolaren eginkizunak jasotzen ditu, bere kudeaketa ekonomiko propioari eta menpekoak diren entitaterenari dagokionez. Eginkizun horiek barne hartzen dituzte legezkotasunaren kontrola eduki ekonomikoko jarduketetan, finantzen kontrola, programatutako helburuak lortzeko eraginkortasun eta efizientziaren kontrol ekonomikoa eta antolamenduaren kontrola.

Arauak ezartzen duenez, kontrola egiteko unearen arabera, kontrola aldez aurrekoa izan daiteke, kontrolatutako egintza onartu aurretik, edota ondorengoa, kontrolatutako egintza onartu ondoren.

Sarrera eta eskubideen esparruan, aldez aurreko kontrolari dagokionez, arau horrek xedatzen du toki-erakundeek erabaki ahal izango dutela, Osoko Bilkuraren akordio bidez, eskubide eta sarreren aurretiazko fiskalizazioa egin beharrean, kontabilitatean haren berri hartzeko kontrola eramatea, eta ondorengo egiaztatze-jarduerak egitea laginketa edo ikuskapen-teknikak erabiliz.

Era berean, gastuen aurretiazko fiskalizazioari dagokionez, Osoko Bilkurak erabaki ahal izango du, lehendakariak proposatuta eta organo kontu-hartzaileak txostena egin ondoren, aldez aurreko esku-hartzea honako hauek egiaztatzera mugatzea:

* Aurrekontu-kreditua badagoela eta proposatutakoa gastu edo obligazioaren izaerarako egokia dela.
* Obligazioak edo gastuak organo eskudunak sortzea.
* Kudeaketa prozesuan duten garrantzia dela eta, Osoko Bilkurak zehazten dituen gainerako alderdiak.

Kasu horietan, fiskalizazio mugatua aplikatu zaien obligazio edo gastuak gauzatu ondoren, osorik fiskalizatu ahal izango dira, egintza, agiri edo espedienteen lagin adierazgarri baten gainean laginketa edo ikuskapen-teknikak aplikatuz, betiere kasu bakoitzean aplikatzekoak diren xedapenekin bat datozela egiaztatzeko eta kredituen kudeaketan legezkotasuna zenbateraino betetzen den zehazteko.

Aurretiazko fiskalizazioari buruzko aipatu aurreko lege-agindu horiek, abenduaren 27ko, 32/2018 Foru Dekretuak garatu ditu, Gipuzkoako Toki Sektore Publikoko erakundeen barne-kontrolaren araubide juridikoa arautzen duenak; bereziki, 9. artikuluak, eskubide eta sarreren aurretiazko fiskalizazioari buruzkoak, eta 13. artikuluak, gastuen esparruan oinarrizko baldintzen aurretiazko fiskalizazio eta kontu-hartze mugatuko araubideari buruzkoak.

Bestalde, 21/2003 Foru Arauaren 70.3 artikuluak xedatzen du zein kasutan joko diren etenarazletzat kontu-hartzaileak gastu eta ordainketen gaineko kontu-hartze eginkizunean luzatutako eragozpenak. Beste batzuen artean, espedientean funtsezko diren betekizun edo izapideak egin ez diren kasua aipatzen du, hain zuzen 32/2018 Foru Dekretuaren 12.3 artikuluak garatzen duen kasua. Hala, azken artikulu horrek, aipatu ez-egite hori gertatzen den hiru kasu zerrendatzeaz gain, xedatzen du korporazioaren osoko bilkurak, kontu-hartzailearen txostena jaso ondoren, beste baldintza edo izapide gehigarri batzuk ere onartu ahal izango dituela, funtsezkotzat joko direnak.

Bi testuen azterketa bateratuaren arabera, barne-kontrolerako eredua konfiguratzeko, toki-erakunde honek, *[Osoko Bilkuraren / Batzar Orokorraren]* akordio bidez, ondoren aipatzen diren gaiei buruzko iritzia eman beharko du, 21/2003 Foru Arauan eta 32/2018 Foru Dekretuan ezarritako esparruaren eta mugen barruan:

1. Hala badagokio, gastuen aurretiazko fiskalizazio eta kontu-hartze mugatuko araubidea onartzea.
2. Aurrekoa onartuz gero, kudeaketa prozesuan duten garrantzia kontuan hartuta, zehaztea oinarrizko betekizunen araubidean sartu behar diren beste betekizun edo izapide osagarri batzuk.
3. Etendura-eragozpenetarako funtsezkoak izango diren beste betekizun edo izapide batzuk zehaztea, hala badagokio.
4. Hala badagokio, toki-erakundearen eta haren erakunde autonomoen diruzaintzako eskubide eta diru-sarreren aldez aurreko fiskalizazioa kontabilitatean izena emateari eta ondorengo finantza-kontrolari lotutako kontrolarekin ordezkatzea. Ordezkapena partziala bada, aplikatzekoak ez diren sarrera kontzeptuak identifikatu beharko dira.

Ordezkapenak ez du inolaz ere hartuko okerreko diru-sarrera itzulketen ondoriozko ordainketa manamendu eta ordainketa materialaren fiskalizazioa.

1. Toki-erakundearen (eta haren perimetroa osatzen duten erakundeen) eta barne-kontroleko organoaren beraren antolaketa eta funtzionamendua kontrol-eredu berriaren eskakizunetara egokitzea *(Lehendakaritzaren* dekretu bidez edota *[Idazkaritza-kontu-hartzailetzaren / kontu-hartzailearen]* instrukzio bidez ezarri beharreko egokitzapenen kalterik gabe).

Osoko bilkuraren aurreko erabakiez gain, *[Idazkaritza-kontu-hartzailetzari / kontu-hartzailetzari]* dagokio 32/2018 Foru Dekretuaren V Tituluan aurreikusitako barne-kontrol sinplifikatuaren araubidera biltzeko erabakia. Nolanahi ere, Osoko Bilkurari horren berri eman beharko zaio, Lehendakaritza honen bidez.

Barne-kontrol sinplifikatuaren araubidea aplikatuz gero, ez da nahitaezkoa izango ondorengo finantza-kontrola egitea. Hala ere, aplikatu beharko dira kontuen auditoretza, 32/2018 Foru Dekretuaren 29.3.A) artikuluan aurreikusitako kasuetan, eta legezko betebeharra dela-eta organo kontu-hartzaileak egin beharreko jarduketa.

Horrenbestez,

**XEDATU DUT:**

*[……... Mankomunitatearen... / …..(e)ko Udalean]* barne kontrolaren eredua ezartzeko espedientea tramitatzen hastea. Horretarako:

**LEHENENGOA**.- Barne-kontroleko organoak *([Idazkaritza-Kontuhartzailetza / Kontuhartzailetza]*) txostena egitea Osoko Bilkuraren erabaki-proposamenarekin, toki-erakunde honetan barne-kontrolerako eredua onartzeko.

**BIGARRENA.-** Erabaki-proposamena barne duen txosten hori egin ondoren, udal honetako Kontuen Batzorde Bereziaren irizpena jaso dezala.

**HIRUGARRENA.-** Irizpen hori Udalbatzaren Osoko Bilkurara igortzea, egoki iritzitako erabakia har dezan.

**LAUGARRENA.-** Organo kontu-hartzaileak erakunde hori barne-kontroleko erregimen sinplifikatuan hartzea edo ez hartzea erabaki ondoren, alkatetzari jakinaraztea erabakia, honek Osoko Bilkurari helaraz diezaion, jakinaren gainean egon dadin.

\_\_\_\_\_\_\_\_\_\_\_\_(e)n, \_\_\_\_\_\_\_\_\_\_\_\_(e)an

*[Alkatea / Lehendakaria]*

Izpta.: \_\_\_\_\_\_\_\_\_\_\_\_\_\_\_